b"\n_START_ARTICLE_\nSoldiers of Jah Army\n_START_SECTION_\n1997-2005\n_START_PARAGRAPH_\nPirms grupa tika dibin\xc4\x81ta t\xc4\x81s dal\xc4\xabbnieki jau iepriek\xc5\xa1 bija muzic\xc4\x93ju\xc5\xa1i kop\xc4\x81. Grupas l\xc4\xabderis D\xc5\xbeeikobs Hemphils (Jacob Hemphill) grupas vok\xc4\x81lists un \xc4\xa3it\xc4\x81rists, un Roberts D\xc5\xbeefersons (Bob Jefferson) - bass, satik\xc4\x81s pirmaj\xc4\x81 klas\xc4\x93 neilgi p\xc4\x93c tam, kad Hemphils ar \xc4\xa3imeni atgriez\xc4\x81s no dz\xc4\xabves \xc4\x80frik\xc4\x81. V\xc4\x93l\xc4\x81k vi\xc5\x86\xc5\xa1 un D\xc5\xbeefersons vidusskol\xc4\x81  iepazin\xc4\x81s ar Raienu Bertiju (Ryan Berty) - bundzenieku, Patriku O'\xc5\xa0\xc4\xab (PAtrick O'Shea)-tausti\xc5\x86i un Kenu Brovnelu (Ken Brownell)- sitaminstrumenti._NEWLINE_2000. gad\xc4\x81 patst\xc4\x81v\xc4\xabgi kop\xc4\x81 ar ska\xc5\x86u in\xc5\xbeenieri D\xc5\xbeimu Foksu (Jim Fox) LION un FOX ierakstu studij\xc4\x81 tika ierakst\xc4\xabts pirmais minialbums SOJA,_NEWLINE_P\xc4\x93c tam 2002. gad\xc4\x81 izn\xc4\x81ca vi\xc5\x86u pirmais pilnmetr\xc4\x81\xc5\xbeas albums Peace in a Time of War\n_START_SECTION_\n2006-2009\n_START_PARAGRAPH_\n2006. gad\xc4\x81 grupa izlaida savu otro pilnmetr\xc4\x81\xc5\xbeas albumu Get Wiser. Tas iek\xc4\xbcuva Top 10 Reggae Albums m\xc5\xabzikas lietotn\xc4\x93 ITunes un kop\xc5\xa1 t\xc4\x81 laika nav pametis top 100. Albuma izlai\xc5\xa1anas pas\xc4\x81kums notika 2006. gada 6. Janv\xc4\x81r\xc4\xab The State Theatre in Falls Church, Vird\xc5\xbe\xc4\xabnij\xc4\x81. Pas\xc4\x81kums tika ierakst\xc4\xabts un izlaists(2007. gada 21. novembr\xc4\xab) DVD form\xc4\x81t\xc4\x81 ar nosaukumu Get Wiser Live DVD._NEWLINE_2008. gada janv\xc4\x81r\xc4\xab, vi\xc5\x86i izlaida minialbumu Stars and Stripes. Taj\xc4\x81 pa\xc5\xa1\xc4\x81 m\xc4\x93nes\xc4\xab Havaju Sal\xc4\x81s: Ohaio, Maui un Kila-Kon\xc4\x81, SOJA ierakst\xc4\xabja savus koncertus, kuri tika izlaisti(2009. gada 8.janv\xc4\x81r\xc4\xab) DVD form\xc4\x81t\xc4\x81 ar nosaukumu SOJA- Live in Hawaii\n_START_SECTION_\n2009-2014\n_START_PARAGRAPH_\n2009. gada august\xc4\x81 SOJA izlaida tre\xc5\xa1o pilnmetr\xc4\x81\xc5\xbeas albumu Born in Babylon. Tas ie\xc5\x86\xc4\x93ma 11. vietu Top Heatseekers  top\xc4\x81 un sasniedz 38. vietu Independent Albums top\xc4\x81. Trevors Jengs, grupas \xc4\xa3it\xc4\x81rists, 2011. gad\xc4\x81 k\xc4\xbcuva par grupas vado\xc5\xa1o \xc4\xa3it\xc4\x81ristu un bekvok\xc4\x81listu._NEWLINE_P\xc4\x93d\xc4\x93jo albumu Strenght to Survive grupa izlaida 2012. gada janv\xc4\x81r\xc4\xab. Tas bija pirmais ieraksts ATO Records ierakstu komp\xc4\x81nij\xc4\x81. Vi\xc5\x86i p\xc4\x81rdeva vair\xc4\x81k k\xc4\x81 50,000 kopijas un ie\xc5\x86\xc4\x93ma l\xc4\xabderpoz\xc4\xabcijas Billboard Reggae Chart  top\xc4\x81 2012. un 2013. gad\xc4\x81. Albums sa\xc5\x86\xc4\x93ma ar\xc4\xab 3,5 no 5 zvaigzn\xc4\x93m no Allmusic, kura sav\xc4\x81 m\xc4\x81jaslap\xc4\x81 slav\xc4\x93ja grupas izaugsmi un dziesmu tekstu autora un vok\xc4\x81lista Hemphila balss att\xc4\xabst\xc4\xabbu. Allmusic tom\xc4\x93r kritiz\xc4\x93ja albuma p\xc4\x93d\xc4\x93j\xc4\x81s dziesmas, kuras nebija regeja ritmos, bet tom\xc4\x93r atzina albumu par vienu no lab\xc4\x81kajiem amerik\xc4\x81\xc5\x86u regeja albumiem._NEWLINE_Amid the Noise and Haste_NEWLINE_2014. gad\xc4\x81 vi\xc5\x86i izlaida albumu Amid the Noise and Haste ATO ierakstu komp\xc4\x81nij\xc4\x81. Albuma producents ir Supa Dups, un tas tika ierakst\xc4\xabts 2013 gad\xc4\x81. Albuma tap\xc5\xa1an\xc4\x81 piedal\xc4\xabj\xc4\x81s ar\xc4\xab citi m\xc5\xabzi\xc4\xb7i: Demians M\xc4\x81rlijs(Damian Marley), J Boog, Anuhea un Collie Buddz. Hemphils sarakst\xc4\xabja dziesmu v\xc4\x81rdus, akordus un melodijas. Albums ie\xc5\x86\xc4\x93ma Billboard Reggae Albums chart topa virsones un tika nomin\xc4\x93ts Gramijiem kategorij\xc4\x81 'Lab\xc4\x81kais regeja albums'."